Tuinier wat glo uit weerwraak wou moor vandag in hofEen van die brandbestryders Donderdag op die toneel. Foto: @OF_THE_SOUTH / Twitter ŉ 57-jarige man verskyn na verwagting Maandag in die hof nadat hy in hegtenisgeneem is vir poging tot moord op Jenny van Tonder, ŉ 63-jarige inwoner van Alberton in die Oos-Rand. Maroela Media het vroeër berig die man, wat as ŉ tuinier gewerk het, is Vrydag omstreeks 17:00 in South Crest in hegtenis geneem. Hy was glo kwaad omdat die eienaar van die huis hom gevra het om, weens ŉ beweerde drankprobleem, sy kamer te ontruim. Van Tonder, ŉ huurder in dieselfde gebou, was in haar motor toe die man glo petrol oor haar motor gegooi en dit aan die brand gesteek het. Hy het te voet gevlug. Sy is na Unie-hospitaal geneem vir brandwonde aan haar gesig en hande. Sy is later na die Chris Hani Baragwanath-hospitaal oorgeplaas waar sy onder sterk verdowing geplaas is. Buiten ŉ saak van poging tot moord, word die tuinier ook aangekla van opsetlike saakbeskadiging. Lees ook: Tuinier vas na hy vrou in haar motor aan die brand steek Tuinier steek glo voertuig aan die brand met vrou binne-in